Аддзел сацыяльна-мастацкіх і гульнявых форм Віцебскага абласнога палаца дзяцей і моладзі пад кіраўніцтвам Вольгі Бельчанковай мае дачыненне калі не да ўсіх, то да пераважнай большасці буйных культурна-масавых мерапрыемстваў, што праводзіць рэгіянальная сістэма адукацыі. Сфера дзейнасці надзвычай шырокая і адказная. Сацыяльна-мастацкія, гульнявыя формы запатрабаваны маладзёжнай аўдыторыяй. Разам з тым гэта прастора педагагічнай творчасці і развіцця, выяўлення цікавага вопыту работы, перспектыўных ідэй і знаходак, прапаганды лепшых дасягненняў.